# Projekts

LATVIJAS REPUBLIKAS MINISTRU KABINETS

2018. gada Rīkojums Nr.

Rīgā (prot. Nr. .§)

**Par valstij piederošo nekustamo īpašumu nodošanu**

**Rojas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43.pantu un Likuma par ostām 4.panta pirmo daļu atļaut Satiksmes ministrijai nodot bez atlīdzības Rojas novada pašvaldības īpašumā valstij piederošos un Rojas ostas teritorijas robežās esošos nekustamos īpašumus:

1.1. nekustamo īpašumu (nekustamā īpašuma kadastra Nr.8882 008 1148) – zemes vienību (zemes vienības kadastra apzīmējums 8882 008 1108) 0.372 ha platībā – Mazupītes ielā 8, Rojā, Rojas novadā, un nekustamo īpašumu (nekustamā īpašuma kadastra Nr.8882 008 1151) – zemes vienību (zemes vienības kadastra apzīmējums 8882 008 1111) 0.0429 ha platībā – Mazupītes ielā 4, Rojā, Rojas novadā, lai saskaņā ar likuma “Par pašvaldībām” 15. panta pirmās daļas 1. punktu tos izmantotu pašvaldības autonomās funkcijas īstenošanai - organizētu iedzīvotājiem komunālos pakalpojumus;

1.2. nekustamo īpašumu (nekustamā īpašuma kadastra Nr.8882 008 1146) – zemes vienību (zemes vienības kadastra apzīmējums 8882 008 1106) 0.4721 ha platībā – Selgas ielā 3, Rojā, Rojas novadā, lai saskaņā ar likuma “Par pašvaldībām” 15. panta pirmās daļas 9. punktu to izmantotu pašvaldības autonomās funkcijas īstenošanai - sniegt palīdzību iedzīvotājiem dzīvokļa jautājumu risināšanā;

1.3. “Rojas estrāde” (nekustamā īpašuma kadastra Nr.8882 008 1121) – zemes vienību (zemes vienības kadastra apzīmējums 8882 008 1081) 6.1538 ha platībā – Rojas novadā, lai saskaņā ar likuma “Par pašvaldībām” 15. panta pirmās daļas 2. un 5. punktu to izmantotu pašvaldības autonomās funkcijas īstenošanai - gādāt par savas administratīvās teritorijas labiekārtošanu un sanitāro tīrību, tai skaitā ielu, ceļu un laukumu būvniecību; parku, skvēru un zaļo zonu ierīkošanu, kā arī rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību;

1.4. “Mazupītes iela” (nekustamā īpašuma kadastra Nr.8882 008 1145) – zemes vienību (zemes vienības kadastra apzīmējums 8882 008 1105) 0.3264 ha platībā un nekustamo īpašumu “Ostas iela” (nekustamā īpašuma kadastra Nr.8882 008 1122) – zemes vienību (zemes vienības kadastra apzīmējums 8882 008 1082) 1.3089 ha platībā – Rojas novadā, lai saskaņā ar likuma “Par pašvaldībām” 15. panta pirmās daļas 2. punktu tos izmantotu pašvaldības autonomās funkcijas īstenošanai - gādāt par savas administratīvās teritorijas labiekārtošanu un sanitāro tīrību, tai skaitā ielu, ceļu un laukumu būvniecību, rekonstruēšanu un uzturēšanu.

2. Rojas novada pašvaldībai šā rīkojuma 1.punktā minētos nekustamos īpašumus bez atlīdzības nodot valstij, ja tie netiek izmantoti rīkojumā minētās pašvaldības autonomās funkcijas īstenošanai.

3. Rojas novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Rojas novada pašvaldība nodrošina šā rīkojuma 1. punkta apakšpunktos minētās autonomās funkcijas īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

4. Šā rīkojuma 3.2.apakšpunktā minēto aizliegumu – apgrūtināt nekustamos īpašumus ar hipotēku - nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents M.Kučinskis

Satiksmes ministrs U.Augulis

Iesniedzējs:

satiksmes ministrs U.Augulis

Vīza: valsts sekretārs K.Ozoliņš

Siliņa, 67028031

sandra.silina@sam.gov.lv